als_Latn dik_Latn azb_Arab
Hafiz Gagica
Po i afrohemi ndërrimit të moteve, duke lënë pas vetes një vit mjaft të vështirë, sidomos për popullin shqiptar në Kosovë. Qytetarët e saj ka vite që po vuajnë nga skamja dhe varfëria për shkak të verbërisë politike të pushtetarëve tanë !
Ishte një vit i ngarkuar me kriza të shumta financiare, me fushatën e shtrenjtë parazgjedhore, me vet zgjedhjet parlamentare si dhe me rezultatin e tyre të vonuar, pastaj me ngërçin e rëndë politik (shumë të pakuptimtë gjashtëmujor) e deri te krijimi i qeverisë me vështirësi dhe vonesa tepër të dëmshme për Kosovën.
Me fjalë tjera, kishim një vit të stërngarkuar me politikë. Thuajse, çdo gjë varej nga politika, duke mos treguar aspak interesim e angazhim më të madh në rregullimin e çështjeve tjera jetësore të qytetarit të saj. Çështje, që janë prioritare, për një jetë më të mirë dhe mirëqenie të përgjithshme . Sido që të jetë, na mbetët të shpresojmë, por edhe të punojmë më shumë që viti 2015 të jetë një vit më i begatë në të gjitha fushat e jetës së qytetarit të Kosovës! Të ketë përparime në të gjitha lëmit; në ekonomi, jetën sociale dhe kulturore të qytetarëve! Pra, të jetë një vit në të cilin do punohet për një shtet të mirëfilltë ligjor, demokratik, pa korrupsion si dhe dukuri tjera negative. Dukuri të cilat në vitin që po e lëmë pas e kanë ngulfat shtetin.
Të punohet më shumë për ta rikthyer imazhin e vendit tonë para vetvetes si dhe para faktorëve ndërkombëtarë. Prandaj, të punojmë bashkërisht në krijimin e kushteve që të rinjtë tanë ta gjejnë veten në vendlindjen e tyre, t’iu ofrohen vende të punës që ta sigurojnë një jetë dhe një perspektivë më të mire. Tu krijojohen më shumë mundësi, për ta materializuar punën dhe dijen e tyre.
Po ashtu, në vitin që po hyjmë duhet të krijojmë kushtet, së bashku me faktorin ndërkombëtarar që qytetarët tanë (më në fund) të lëvizin të lire, në Evropë dhe botë si gjithë qytetarët tjerë !
Uroj po ashtu që mërgata shqiptare, qoftë ajo politike, sociale dhe ekonomike, me projekte dhe investime konkrete të jetë sa më afër kërkesave të ekonomisë së vendit, si dhe më shumë e pranishme në procesin e rimëkëmbjes së ekonomisë së Kosovës, e cila për fat të keq ka rënë në shkallën më të ulët të moszhvillimit.
Prandaj, nuk na mbetet tjetër veçse të punojmë bashkërisht dhe më seriozitet më të madh për ndërtimin e një Kosove më të prosperuar e cila në të ardhmen do të na bëjë të ndjehemi krenarë me emrin e saj kudo që jetojmë dhe punojmë !
Në këtë natë gëzimi ti kujtojmë të gjithë ata që ranë për lirinë , pavarsinë dhe demokracinë e Kosovës. I përjetshëm qoftë kujtimi për ta!
Qoftë i mbarë Viti i ri 2015 për gjithë kombin shqiptar dhe për miqtë tanë, në krye me Gjermaninë! Paçi shëndet e mbarësi të gjithë !
zsm_Latn als_Latn als_Latn als_Latn als_Latn als_Latn als_Latn als_Latn als_Latn als_Latn